**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

**Dátum konania**: 24. novembra 2014

**Prítomní:** Podľa prezenčnej listiny

 / priložená k zápisnici/

**Program:** 1. Otvorenie zasadnutia

 2. Určenie zapisovateľa a overovateľov zápisnice

 3. Kontrola uznesení

 4. Návrh VZN č. 2/2014 o miestnych daniach

 5. Schvaľovanie dotácií

6. Finančné záležitosti /zmena rozpočtu, cestovné a stravné starostu obce,

 správa audítora/

 7. Návrh rozpočtu obce na rok 2015, 2016-2017

 8. Žiadosť p. Marty Brathovej

 9. Žiadosť p.Tibora Molnára, Jolany Brathovej, Barbory Kováčovej a Kataríny

 Valovičovej

 10.Žiadosť riaditeľky MŠ a Rady školy pri MŠ

 11. Rôzne

 12. Záver

Mária Jaleczová

starostka obce

**K bodu číslo 1:**

Piate riadne zasadnutie obecného zastupiteľstva v roku 2014 otvorila a viedla starostka obce Mária Jaleczová. Skonštatovala, že je prítomná nadpolovičná väčšina poslancov, preto je zasadnutie uznášania schopné. Zo zasadnutia sa ospravedlnili poslanci Martin Kučírek a Vendelín Brath.

Zasadnutia ako verejnosť sa zúčastnil p.Peter Brath, Hosťová 128.

**K bodu číslo 2:**

Za overovateľov zápisnice určila poslancov: Ing. Miroslav Brath

 Ing. Michal Boszorád

Za zapisovateľku určila pracovníčku obecného úradu R. Tóthovú.

Starostka oboznámila prítomných s programom zasadnutia obecného zastupiteľstva, hlavná kontrolórka obce dodala, že bude mať odborné stanovisko k návrhu programového rozpočtu obce Hosťová, ako aj správu o kontrolnej činnosti.

Hlasovanie o programe rokovania:

 za: 3 /Ing. Miroslav Brath, Ing. Michal Boszorád , Miroslav Maťo/

 proti: 0

**K bodu číslo 3:**

Hlavná kontrolórka obce Mgr. Darnadiová skonštatovala, že uznesenia sú splnené alebo sa plnia priebežne.

Hlasovanie o kontrole uznesení:

za: 3 /Ing. Miroslav Brath, Ing. Michal Boszorád , Miroslav Maťo/

 proti: 0

**K bodu číslo 4:**

Poslancom bol predložený návrh všeobecne záväzného nariadenia obce Hosťová o miestnych daniach a o miestnom poplatku za komunálne odpady a drobné stavebné odpady na území obce Hosťová.

V návrhu VZN boli zapracované legislatívne zmeny, hodnota pozemkov, sadzby daní z nehnuteľností, dane za psa, dane za užívanie verejného priestranstva, zostávajú bez zmien. Od 01.09.2014 obec Hosťová začala so zberom separovaného odpadu, spoločnosť zabezpečujúca separovaný odpad predložilo prepočet nákladov na 1 občana, táto finančná čiastka prevyšuje doterajší stanovený poplatok za komunálne odpady na území obce, z tohto dôvodu sa navrhuje zvýšenie miestneho poplatku za komunálne odpady na 18,00 eur na občana. Ďalej sa navrhuje aj zmena úľavy pre občanov z doterajších 50% na 30%, na základe legislatívnej zmeny, obec musí poskytnúť uvedenú úľavu pre všetkých občanov nad 62 rokov.

Na základe pripomienok a návrhov poslancov na zasadnutí vo VZN bola schválená úľava 25% občanom nad 62 rokov, s tým, že úľava v takejto výške sa bude poskytovať aj občanom s preukazom

ťažkého zdravotného postihnutia. Poplatok za komunálny odpad právnickým osobám oproti návrhu vo výške 30,00 eur sa schválil vo výške 36,00 eur.

Príloha č.1: Návrh VZN o miestnych daniach

Hlasovanie o VZN o miestnych daniach na rok 2015:

za: 3 /Ing. Miroslav Brath, Ing. Michal Boszorád , Miroslav Maťo/

 proti: 0

**K bodu číslo 5:**

V piatom bode programu zasadnutia poslanci obecného zastupiteľstva pristúpili k schvaľovaniu dotácii z rozpočtu obce Hosťová na rok 2015. Obec obdržala štyri žiadosti o dotáciu:

Pro Guezte žiada 1700,00 eur navrhuje sa 1700,00 eur

OZ OFK Hosťová 4000,00 eur 3000,00 eur

MO Csemadok 1000,00 eur 700,00 eur

VIA Nova Hosťová 700,00 eur 500,00 eur

Poslanci po dlhej diskusii ohľadne dotácii schválili dotácie podľa predloženého návrhu, v návrhu rozpočtu obce boli zapracované tieto dotácie.

Príloha č.2: Návrh na poskytnutie dotácie z rozpočtu obce Hosťová

Hlasovanie o dotáciách z rozpočtu obce:

za: 2 /Ing. Miroslav Brath, Miroslav Maťo/

 proti: 1 /Ing. Michal Boszorád/

**K bodu číslo 6:**

V tomto bode poslanci schvaľovali finančné záležitosti, ktoré sa dotýkajú jednotlivých položiek rozpočtu obce na r.2015.

Obec v r.2014 poskytovala paušálne cestovné náhrady starostke obce vo výške 70,00 eur, nakoľko obec nedisponuje vlastným motorovým vozidlom a starosta využíva na pracovné cesty vlastné súkromné auto. Poslanci navrhli túto sumu zvýšiť, nakoniec navrhli sumu vo výške 80,00 eur na mesiac.

Starosta obce je odmeňovaný podľa zákona o právnom postavení a platových pomeroch starostov

obcí a primátorov miest v znení neskorších predpisov, kde nie je upravené stravovanie starostov obcí

a primátorov miest. Starosta má nárok na stravné lístky poskytované v súlade so zákonníkom práce

po odsúhlasení poslancami. Poslanci poskytovanie stravného starostovi schválili.

Hlasovanie o paušálnej cestovnej náhrade a poskytovaní stravných lístkov starostovi obce:

za: 3 /Ing. Miroslav Brath, Ing. Michal Boszorád , Miroslav Maťo/

 proti: 0

Poslanci obecného zastupiteľstva boli oboznámení so správou nezávislého audítora z overenia ročnej

účtovnej závierky k 31.12.2013. Stanovisko audítora skonštatuje, že účtovná závierka poskytuje vo

všetkých významných súvislostiach pravdivý a verný obraz finančnej situácie obce Hosťová

 k 31. decembru 2013.

Audítorka upozorňuje na vysoký stav rozpracovanej investičnej výstavby na účte 042, pričom najväčšie akcie /kanalizácia a rekultivácia skládky odpadu/ nie sú v pohybe už od r.2009. K tomu chceme dodať, že v r.2011 bola vybudovaná ďalšia časť kanalizácie, na ktorú sme dostali dotáciu z Environmentálneho fondu.

Príloha č.3: Správa nezávislého audítora z overenia ročnej účtovnej závierky

Hlasovanie o správe audítora:

za: 3 /Ing. Miroslav Brath, Ing. Michal Boszorád , Miroslav Maťo/

 proti: 0

Ďalej poslancom bola predložená správa o rozpočtovom opatrení vykonaním starostkou obce a návrh na zmenu rozpočtu obce Hosťová na r.2014.

Príloha č.4: Rozpočtové opatrenie vykonané starostkou obce č. 5/2014

Príloha č.5: Návrh na zmenu rozpočtu obce Hosťová č. 6/2014

Hlasovanie o rozpočtových opatreniach:

za: 3 /Ing. Miroslav Brath, Ing. Michal Boszorád , Miroslav Maťo/

 proti: 0

Poslanci sa zaoberali koncoročnou odmenou pre hlavnú kontrolórku obce Mgr.Katarínu Darnadiovú,

podľa zákona č. 369/1990 o obecnom zriadení. Zastupiteľstvo môže schváliť mesačnú odmenu až do

výšky 30% z mesačného platu hlavného kontrolóra.

Hlasovanie o odmene hlavného kontrolóra obce:

za: 3 /Ing. Miroslav Brath, Ing. Michal Boszorád , Miroslav Maťo/

 proti: 0

**K bodu číslo 7:**

Poslancom bol predložený návrh rozpočtu obce Hosťová na rok 2015 a roky 2016 a 2017. Návrh rozpočtu na r.2015 je záväzným rozpočtom na príslušný kalendárny rok, pričom rozpočet na roky 2016 a 2017 je orientačný a bude sa upresňovať v ďalších rozpočtových rokoch. Rozpočet obce je zostavený ako vyrovnaný. V čase zostavovania rozpočtu ešte nebola známa výška prognózy podielových daní na r.2015. Rizikom rozpočtu je práve príjem podielových daní, v dôsledku klesania počtu detí v materskej škole.

Príloha č.6: Návrh rozpočtu obce na rok 2015 a roky 2016-2017

Príloha č.7: Odborné stanovisko k návrhu programového rozpočtu obce Hosťová na roky 2015-2017

Hlasovanie o rozpočte:

za: 3 /Ing. Miroslav Brath, Ing. Michal Boszorád , Miroslav Maťo/

 proti: 0

**K bodu číslo 8:**

Poslanci boli oboznámení so žiadosťou p. Marty Brathovej, ktorá žiada o vyčistenie jarkov na ulici „kövecses„ a navrhovala uloženie rúry k potoku. Starostka obce oznámila, že minulý rok na jar boli jarky čistené a prehlbované. Ak by obec rozhodla uložiť rúru pod komunikáciu na odvedenie vody pozdĺž ulice vyžadovalo by to nemalé investície – ako rúry, stavebný materiál JCB. Obecné zastupiteľstvo neschvaľuje túto investíciu, nakoľko aj ostatní občania by mohli požadovať od obce uloženie rúry pred ich domy.

**K bodu číslo 9:**

Ďalšiu žiadosť doručili vlastníci pozemku parcelné číslo: 468, a to odstránenie čiernej skládky z uvedeného pozemku. Obec Hosťová vykonaná vyčistenie tohto pozemku a odstráni odtiaľ vysypaný stavený odpad, ale zároveň upozorní vlastníkov, aby sa riadne starali o svoj majetok.

**K bodu číslo 10:**

Obec obdržala žiadosť od riaditeľky MŠ v Hosťovej a členov Rady školy v Hosťovej v ktorej žiadajú o uvoľnenie finančných prostriedkov na úplnú rekonštrukciu kúpeľne materskej školy, ktorá je v havarijnom stave. Prítomní členovia Rady školy poslanec Miroslav Maťo a hlavná kontrolórka obce Katarína Darnadiová oznámili, že uvedenú problematiku riešili už na viacerých zasadnutiach rady školy, kde sa dohodli, že v prvom rade treba vypracovať cenovú ponuku, ktorá doposiaľ nebola predložená, preto obecné zastupiteľstvo nemá reálnu cenovú ponuku, ktorú by sa mohla prerokovať a vyjadriť sa k nej.

**K bodu číslo 11:**

Do výberového konania na miesto riaditeľky materskej školy bola doručená jedna obálka. Zasadnutie rady školy na ktorom sa bude otvárať obálka sa uskutoční vo štvrtok 27-ho novembra 2014.

Hlavná kontrolórka predložila obecnému zastupiteľstvu správu o kontrolnej činnosti za uplynulé kontrolované obdobie.

**K bodu číslo 12:**

Starostka obce sa poďakovala obecnému zastupiteľstvu za štyri roky spolupráce a oznámila, že ustanovujúce zasadnutie obecného zastupiteľstva sa uskutoční dňa 15.12.2014.

**UZNESENIA ZO ZASADNUTIA OBECNÉHO ZASTUPITEĽSTVA V HOSŤOVEJ**

**ZO DŇA 24.11.2014**

**UZNESENIE Č. 35/2014**

Obecné zastupiteľstvo v Hosťovej

1. **schvaľuje** program piateho riadneho zasadnutia Obecného zastupiteľstva v Hosťovej v roku 2014.

**UZNESENIE Č. 36/2014**

Obecné zastupiteľstvo v Hosťovej

**a. berie na vedomie** plnenie uznesení obecného zastupiteľstva zo dňa 11. augusta 2014.

**UZNESENIE Č. 37/2014**

Obecné zastupiteľstvo v Hosťovej

**a. prerokovalo** Všeobecné záväzné nariadenie obce Hosťová č. 2/2014 o miestnych daniach

 a miestnom poplatku za komunálne odpady a drobné stavebné odpady na rok 2015

**b. schvaľuje** Všeobecné záväzné nariadenie obce Hosťová č. 2/2014 o miestnych daniach

 a miestnom poplatku za komunálne odpady a drobné stavebné odpady na rok 2015

**UZNESENIE Č. 38/2014**

Obecné zastupiteľstvo v Hosťovej

**a. schvaľuje** poskytnutie dotácie z rozpočtu obce Hosťová na základe Všeobecne záväzného

 nariadenia Obce Hosťová č. 1/2007 na rok 2015 pre organizácie:

 1. Obecný futbalový klub Hosťová 3000,00 eur

 2. Občianske združenie Pro Guezte 1700,00 eur

 3. Miestna organizácia Csemadoku 700,00 eur

 4. VIA NOVA Hosťová 500,00 eur.

**UZNESENIE Č. 39/2014**

Obecné zastupiteľstvo v Hosťovej

 **a. schvaľuje**

 **1.**Paušálne náhrady na cestovné pre starostu obce vo výške 80,00 eur mesačne.

 V prípade čerpania dovolenky a prekážky v práci sa náhrady pomerne krátia**.**

 **2.** Rozšírenie okruhu zamestnancov, ktorým sa poskytujú stravné lístky o starostu

 obce Hosťová**.**

**UZNESENIE Č. 40/2014**

Obecné zastupiteľstvo v Hosťovej

 **a. berie na vedomie** správu nezávislého audítora z overenia účtovnej závierky Obce

 Hosťová k 31.12.2013

**UZNESENIE Č. 41/2014**

Obecné zastupiteľstvo v Hosťovej

 **a. schvaľuje** mesačnú odmenu za november 2014 hlavnej kontrolórka obce Mgr. Kataríne

 Darnadiovej vo výške 30% z mesačného platu hlavného kontrolóra

**UZNESENIE Č. 42/2014**

Obecné zastupiteľstvo v Hosťovej

 **a. berie na vedomie** informatívnu správu o zmenách rozpočtu obce Hosťová na rok

2014 vykonaných starostkou obce prostredníctvom rozpočtového opatrenia č. 5/2014

**b. schvaľuje** zmenu rozpočtu obce Hosťová rozpočtovým opatrením č. 6/2014

**UZNESENIE Č. 43/2014**

Obecné zastupiteľstvo v Hosťovej

 **a. schvaľuje**

 **1.** zostavenie a predkladanie rozpočtu obce Hosťová bez programovej štruktúry

 **2**. zostavenie a predkladanie rozpočtu obce Hosťová na úrovni položiek

**b. prerokovalo** odborné stanovisko hlavného kontrolóra obce k návrhu rozpočtu obce na rok

 2015, a roky 2016 – 2017

**c. schvaľuje** rozpočet obce Hosťová na rok 2015

**d. berie na vedomie** rozpočet obce **na** roky 2016 – 2017

**UZNESENIE Č. 44/2014**

Obecné zastupiteľstvo v Hosťovej

**a. prerokovalo žiadosti 1.** p. Marty Brathovej

 **2.** p . Tibora Molnára, Jolany Brathovej, Barbory Kováčovej

 a Kataríny Valovičovej

 3. riaditeľky Materskej školy a Rady školy pri Materskej škole

Overovatelia zápisnice:

Ing. Miroslav Brath .........................

Ing. Michal Boszorád .........................

Zapisovateľka zápisnice:

Bc. Renáta Tóthová ........................

 Mária Jaleczová

 starostka obce